Davlat mulki obyektlarining hisobini yuritish tartibini takomillashtirish chora-tadbirlari toʻgʻrisida
(resolution, 2025-10-07)

Respublikamizda investorlar va tadbirkorlik subyektlari tomonidan yangi investitsiya loyihalari amalga oshirilishi uchun samarasiz ishlayotgan davlatga tegishli obyektlarni qulay shartlarda tadbirkorlik subyektlariga berish, davlat mulkidan foydalanish samaradorligini oshirish hamda davlat tashkilotlariga tegishli boʻlgan obyektlar hisobini yuritish tizimini takomillashtirish maqsadida Vazirlar Mahkamasi qaror qiladi: 1. Quyidagilar: Davlat mulki obyektlarining hisobini yuritish tartibi toʻgʻrisidagi nizom 1-ilovaga muvofiq; Oʻzbekiston Respublikasining chet elda joylashgan davlat mulki obyektlarining hisobini yuritish va ularni boshqarish tartibi toʻgʻrisidagi nizom 2-ilovaga muvofiq tasdiqlansin. 2. Oʻzbekiston Respublikasi Davlat aktivlarini boshqarish agentligi: ikki oy muddatda Oʻzbekiston Respublikasining Maʼmuriy javobgarlik toʻgʻrisidagi kodeksiga Oʻzbekiston Respublikasi Davlat aktivlarini boshqarish agentligi (keyingi oʻrinlarda — Agentlik) va uning hududiy boshqarmalarining davlat mulki obyektlari, shuningdek, chet elda joylashgan davlat mulki obyektlari toʻgʻrisidagi maʼlumotlarni taqdim etish haqidagi taqdimnomalarini bajarmaganlik uchun davlat tashkilotlari mansabdor shaxslariga hamda davlat mulki obyektlaridan foydalanib kelayotgan yuridik shaxslar rahbarlariga nisbatan javobgarlik belgilanishini nazarda tutuvchi oʻzgartirish va qoʻshimchalar kiritish toʻgʻrisida Vazirlar Mahkamasiga takliflar kiritsin; bir oy muddatda foydalanilmayotgan davlat koʻchmas mulklaridan samarali foydalanish boʻyicha namunaviy “yoʻl-xaritasi”ning shaklini ishlab chiqsin va tasdiqlasin; ikki oy muddatda Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan birgalikda elektron tizimlar oʻrtasida davlat koʻchmas mulklari hisobini yuritish va ular toʻgʻrisidagi onlayn maʼlumotlar almashinuvini hamda Oʻzbekiston Respublikasi Adliya vazirligi huzuridagi Davlat xizmatlari agentligi, Davlat statistika qoʻmitasi, “Qimmatli qogʻozlarning markaziy depozitariysi” davlat korxonasi bilan birgalikda davlat tashkilotlari, ustav fondida (kapitalida) davlat ulushi mavjud boʻlgan yuridik shaxslar, ustav fondida (kapitalida) 50 foiz va undan ortiq miqdorda davlat ulushiga ega yuridik shaxsga tegishli boʻlgan yuridik shaxslar toʻgʻrisidagi maʼlumotlarni doimiy yangilab borish boʻyicha onlayn maʼlumotlar almashinuvini taʼminlasin. 3. Agentlik Oʻzbekiston Respublikasi Adliya vazirligi, Milliy statistika qoʻmitasi, Qoraqalpogʻiston Respublikasi Vazirlar Kengashi, viloyatlar, Toshkent shahar hokimliklari hamda manfaatdor vazirliklar va idoralar bilan birgalikda har yili 1-dekabrga qadar ishchi guruh tuzgan holda, davlat ulushi mavjud boʻlgan xoʻjalik jamiyatlari, davlat tashkilotlari xatlovdan oʻtkazilishini tashkil qilsin. 4. Qoraqalpogʻiston Respublikasi Vazirlar Kengashi, viloyatlar, Toshkent shahar hokimliklari, vazirliklar, idoralar va ularning tizimidagi tashkilotlar tomonidan oʻzlariga biriktirilgan barcha davlat mulki obyektlari toʻgʻrisidagi maʼlumotlarni bir oy muddatda Agentlikning “property.davaktiv.uz” axborot tizimiga kiritilishini taʼminlasin. 5. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish va qoʻshimchalar kiritilsin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov va Oʻzbekiston Respublikasi Davlat aktivlarini boshqarish agentligi direktori S.X. Bekenov zimmasiga yuklansin. 1. Mazkur Nizom Oʻzbekiston Respublikasi hududida davlat mulki obyektlarining hisobini yuritish tartibini belgilaydi. 2. Ushbu Nizomda quyidagi asosiy tushunchalardan foydalaniladi: hisob obyekti — Oʻzbekiston Respublikasining davlat koʻchmas mulk (turar va noturar) obyekti, moddiy madaniy meros obyekti, avtomototransport vositasi, davlat ishtirokidagi tashkilotlar va ushbu tashkilotlarning ulushi mavjud boʻlgan yuridik shaxslar (tegishli ulush (aksiya)), intellektual mulk obyekti; davlat mulki obyektlarining axborot tizimi (keyingi oʻrinlarda — axborot tizimi) — Oʻzbekiston Respublikasi Davlat aktivlarini boshqarish agentligining (keyingi oʻrinlarda — Agentlik) “property.davaktiv.uz” axborot tizimi orqali barcha davlat mulki obyektlari toʻgʻrisidagi axborotlar jamlanadigan maʼlumotlar bazasi; taqdimnoma — davlat tashkilotlari, shuningdek, davlat mulkidan tekin foydalanish huquqi asosida foydalanib kelayotgan yuridik shaxslar ushbu Nizom talablarini bajarmagan taqdirda, Agentlik va uning tegishli hududiy boshqarmalari tomonidan yozma ravishda taqdim etiladigan hujjat. 3. Har chorakda bir marotaba, hisobot davridan keyingi oyning 5-sanasidan kechiktirmay, axborot tizimiga onlayn maʼlumotlar asosida hisob obyektlari boʻyicha zarur maʼlumotlar — STIR raqami, ulush (aksiya) miqdori va qiymati, muassisi (ishtirokchi, aksiyador) va ularning STIR raqami kiritiladi. Quyidagilar axborot tizimiga onlayn maʼlumotlar asosida hisob obyektlari boʻyicha: a) Oʻzbekiston Respublikasi Adliya vazirligi tomonidan: davlat korxonalarining roʻyxati; ustav fondida (kapitalida) davlat ulushi mavjud boʻlgan yuridik shaxslar, ustav fondida 50 foiz va undan ortiq miqdorda davlat ulushiga ega yuridik shaxsga tegishli boʻlgan yuridik shaxslar roʻyxati (aksiyadorlik jamiyatlari bundan mustasno); yagona davlat reyestridan chiqarilgan davlat korxonalari hamda davlat tashkilotlari ishtirokidagi yuridik shaxslarning roʻyxati; b) Oʻzbekiston Respublikasi Milliy statistika qoʻmitasi tomonidan: davlat tashkilotlarining roʻyxati; yagona davlat reyestridan chiqarilgan davlat tashkilotlarining (davlat muassasalari) roʻyxati; v) “Qimmatli qogʻozlarlarning markaziy depozitariysi” davlat korxonasi (keyingi oʻrinlarda — Depozitariy) tomonidan: ustav fondida (kapitalida) davlat ulushi mavjud boʻlgan aksiyadorlik jamiyatlari, davlat ulushi mavjud aksiyadorlik jamiyatlarining ulushi mavjud boʻlgan aksiyadorlik jamiyatlari roʻyxati, shu jumladan ushbu jamiyatlarning qimmatli qogʻozlari chiqarilishini hisobga qoʻyilishi yoki hisobdan chiqarilishi toʻgʻrisidagi maʼlumotlar; ustav fondida (kapitalida) davlat ulushi mavjud boʻlgan masʼuliyati cheklangan jamiyatlarining ulushi mavjud boʻlgan aksiyadorlik jamiyatlari roʻyxati shu jumladan ushbu jamiyatlarning qimmatli qogʻozlari chiqariluvini hisobga qoʻyilishi yoki hisobdan chiqarilishi toʻgʻrisidagi maʼlumotlar; ustav fondida (kapitalida) davlat ulushi mavjud boʻlgan aksiyadorlik jamiyatlari, qonunchilik hujjatlarida hamda aksiyadorlik jamiyatlarining boshqaruv organlari qarorlari asosida davlat ulushi vujudga kelgan aksiyadorlik jamiyatlari, ushbu aksiyadorlik jamiyatlarining ulushi mavjud boʻlgan aksiyadordik jamiyatlarining roʻyxati; g) Oʻzbekiston Respublikasi Adliya vazirligi tomonidan davlat tashkilotlarining tovar belgisi, xizmat koʻrsatish belgisi, tovar kelib chiqqan joy nomi va ularning roʻyxatdan oʻtgan raqami va sanasi hamda uning amal qilish muddati toʻgʻrisidagi maʼlumotlar; d) Oʻzbekiston Respublikasi Ichki ishlar vazirligi davlat tashkilotlariga tegishli avtomototransport vositalarining roʻyxatini (nomi, rusumi, davlat raqami, ishlab chiqarilgan yili bilan birgalikda); e) “Davergeodezkadastr” qoʻmitasi davlat koʻchmas mulk obyektlarining nomi va joylashgan yeri (shu jumladan, qurilishi tugallanmagan obyektlar), kadastr raqami, kadastr qiymati, umumiy yer maydoni (kv.m.), qurilish osti maydoni (kv.m.), foydali maydoni (kv.m.), obyektlar tegishli boʻlgan yuridik shaxslar (STIR raqami), obyektlarga boʻlgan huquq turlari hamda mahalliy ijroiya hokimiyati organlarining zaxira yer fondidagi qishloq xoʻjaligiga moʻljallanmagan yer uchastkalarining manzili, konturi, maydoni toʻgʻrisidagi maʼlumotlarni; j) Oʻzbekiston Respublikasi Iqtisodiyot va moliya vazirligi budjetdan moliyalashtiriladigan davlat tashkilotlarining moliyaviy koʻrsatkichlari, jumladan, mahsulotlarni (ishlarni, xizmatlarni) realizatsiya qilishdan olingan tushumlar toʻgʻrisidagi maʼlumotlarni; z) Oʻzbekiston Respublikasi Iqtisodiyot va moliya vazirligi huzuridagi Soliq qoʻmitasi davlat tashkilotlarining moliyaviy koʻrsatkichlari, jumladan, mahsulotlar (ishlar, xizmatlar)ni realizatsiya qilishdan olingan tushumlar toʻgʻrisidagi maʼlumotlarni kiritadi; i) Oʻzbekiston Respublikasi Madaniy meros agentligi davlat mulki boʻlgan moddiy madaniy meros obyektlari (obyekt nomi va davri, balansda saqlovchi nomi, STIRi, manzili, maydoni) toʻgʻrisidagi maʼlumotlarni; k) Vazirlar Mahkamasi huzuridagi Agrosanoat majmui ustidan nazorat qilish inspeksiyasi qishloq xoʻjaligi, melioratsiya va yoʻl-qurilish texnikalari toʻgʻrisidagi maʼlumotlarni; l) Transport vazirligi huzuridagi Avtomobil yoʻllari qoʻmitasi xalqaro, davlat va mahalliy ahamiyatga molik umumiy foydalanishdagi avtomobil yoʻllari toʻgʻrisidagi maʼlumotlarni kiritadi. 4. Axborot tizimiga onlayn maʼlumotlari asosida ushbu Nizomning 3-bandida qayd etilgan hisob obyektlarida oʻzgarish boʻlganidan soʻng besh ish kuni ichida: Adliya vazirligi, Milliy statistika qoʻmitasi hamda Depozitariy tomonidan quyidagi hollarda tegishliligi boʻyicha yuridik shaxs nomi, STIR raqami, ulush (aksiya) miqdori va qiymati, muassisi (ishtirokchi, aksiyador), ularning STIR raqami toʻgʻrisidagi maʼlumotlar axborot tizimiga kiritiladi: a) yuridik shaxs davlat roʻyxatidan oʻtkazilganda; b) yuridik shaxsning taʼsis hujjatlariga oʻzgartirish va qoʻshimchalar davlat roʻyxatidan oʻtkazilganda (aksiyadorlik jamiyatlarida aksiyador, aksiyalar soni hamda nominal qiymati oʻzgarganda); v) yuridik shaxslarning yagona davlat reyestriga yuridik shaxs tugatilganligi yoki qayta tashkil etilganligi (qoʻshib yuborish, qoʻshib olish, boʻlish, ajratib chiqarish), yuridik shaxsning faoliyati toʻxtatilganligi toʻgʻrisidagi yozuvlar kiritilganda; g) roʻyxatdan oʻtkazuvchi organdan yuridik shaxs tomonidan moliya-xoʻjalik faoliyati amalga oshirilmayotganligi yoki qonunchilik hujjatlarida belgilangan muddatlarda ustav jamgʻarmasining shakllantirilmaganligi, shuningdek, uning ixtiyoriy tugatish jarayonidaligi yoki tugatish jarayonining toʻxtatilganligi toʻgʻrisidagi maʼlumotlar olinganda; d) yuridik shaxsning joylashgan yeri (pochta manzili) oʻzgarganda; e) yuridik shaxsning idoraviy mansubligi oʻzgarganda. “Davergeodezkadastr” davlat qoʻmitasi obyektning kadastr raqami, qiymati, umumiy yer maydoni (kv.m.), foydali maydoni (kv.m.), huquq turlari oʻzgarganda maʼlumotlar kiritadi. 5. Davlat mulki obyektlarining hisobini yuritish ushbu Nizomga ilovadagi sxemaga muvofiq amalga oshiriladi. 6. Hisob davlat mulki maʼlumotlari bazasini oʻzida jamlovchi amaliy dasturiy vosita yordamida axborot tizimida keltirilgan tartib va shakllar asosida yuritiladi. 7. Davlat tashkilotlari tomonidan hisob obyektlarining joriy holati, shuningdek, moliyaviy koʻrsatkichlari, jumladan, mahsulotlarni (ishlarni, xizmatlarni) realizatsiya qilishdan olingan tushumlar toʻgʻrisidagi maʼlumotlar axborot tizimiga har chorak yakunlari boʻyicha hisobot davridan keyingi oyining 25-sanasiga, yil yakunlari boʻyicha esa keyingi moliya yilining 25-fevraliga qadar kiritib boriladi. Bunda davlat koʻchmas mulk obyekti va boʻsh yer uchastkalarini davlat-xususiy sheriklikka berish toʻgʻrisida bitim tuzilgan taqdirda, bitim tuzilgandan soʻng oʻn kun muddatda ular toʻgʻrisidagi maʼlumotlar kiritiladi. 8. Davlat tashkilotlari tomonidan hisob obyektlari toʻgʻrisidagi maʼlumotlarni taqdim etish vazifalari quyidagicha: har bir hisob obyektlari boʻyicha zarur axborotni axborot tizimiga kiritish; ushbu Nizomning 7-bandiga muvofiq hisob obyektlari haqidagi maʼlumotlarni davriy ravishda kiritib borish. 9. Davlat tashkilotlari tomonidan axborot tizimiga oʻziga biriktirilgan hisob obyektlari boʻyicha quyidagi maʼlumotlar (har birini alohida shaklda) kiritib boriladi: a) davlat koʻchmas mulki obyektlari boʻyicha: obyektning nomi va joylashgan yeri (shu jumladan, qurilishi tugallanmagan obyektlar va avtomobil yoʻllari); obyektning kadastr raqami; obyekt tegishli boʻlgan yuridik shaxs (STIR raqami) va ularning yuqori tashkiloti (agar mavjud boʻlsa); obyektning balans (qoldiq) qiymati; obyektning umumiy yer maydoni (kv.m.); obyektning qurilish osti maydoni (kv.m.); obyektning foydali maydoni (kv.m.); obyektga boʻlgan huquq turi; obyektning joriy holati (foydalanishda, boʻsh, ijara) va fotosuratlari; obyektning samarali foydalanish boʻyicha hududlarning ijtimoiy-iqtisodiy rivojlantirish dasturlariga kiritilganligi (qaror raqami, sanasi va mazmuni); davlat koʻchmas mulk obyekti va boʻsh yer uchastkalarini negizida amalga oshiriladigan davlat-xususiy sheriklik loyihasi toʻgʻrisidagi maʼlumotlar (bitim); b) avtomototransport va qishloq xoʻjaligi, melioratsiya va yoʻl-qurilish texnikalari vositalari boʻyicha: transport vositasi nomi; transport vositasi davlat raqami; transport vositasining ishlab chiqarilgan yili; transport vositasining joriy holati, texnik pasport raqami va fotosuratlari; transport vositasining balans (qoldiq) qiymati; v) davlat ishtirokidagi tashkilotlar boʻyicha: davlat ishtirokidagi tashkilotlar (davlat tashkilotlari, xoʻjalik jamiyatlari, unitar korxonalar, shuʼba korxonalari) nomi va uning STIR raqami; davlat ulush (aksiya) miqdori va qiymati (ming soʻm); ustav fondi miqdori (ming soʻm); g) intellektual mulk obyektlari: davlat tashkilotlarining tovar belgisi, xizmat koʻrsatish belgisi, tovar kelib chiqqan joy nomi va ularning roʻyxatdan oʻtgan sanasi, raqami va amal qilish muddati; d) moliyaviy hisobotlari: moliyaviy koʻrsatkichlari, jumladan, mahsulotlarni (ishlarni, xizmatlarni) realizatsiya qilishdan olingan tushumlar; e) moddiy madaniy meros obyektlari: obyekt nomi; obyekt davri; obyekt manzili; obyektning umumiy yer maydoni (kv. m.); obyektning qurilish osti maydoni (kv. m.); obyektning joriy holati (foydalanishda, boʻsh, ijara) va fotosuratlari; 10. Davlat mulkidan tekin foydalanish huquqi asosida foydalanib kelayotgan yuridik shaxslar ushbu Nizomning 7-bandda belgilangan muddatlarda hamda 9-bandiga muvofiq ularga davlat mulki sifatida foydalanish uchun biriktirilgan hisob obyektlari toʻgʻrisidagi maʼlumotlarni axborot tizimiga kiritib boradi. 11. Maxfiylikning alohida tartibi tatbiq etiladigan davlat mulkining, shu jumladan, harbiy va maxsus maqsadlar uchun moʻljallangan alohida tartibga boʻysunuvchi, alohida muhim va muayyan tartibga boʻysunuvchi obyektlarning, shuningdek, gidrotexnika inshootlarining hisobini yuritish qonunchilikda belgilangan tartibda tegishli vakolatli davlat organlari tomonidan amalga oshiriladi. 12. Axborot tizimiga kiritilayotgan maʼlumotlar Agentlikning hududiy boshqarmalari tomonidan davriy ravishda kuzatib boriladi. 13. Davlat tashkiloti, shuningdek, davlat mulkidan tekin foydalanish huquqi asosida foydalanib kelayotgan yuridik shaxslar tomonidan hisob obyektlari toʻgʻrisidagi maʼlumotlar axborot tizimiga belgilangan muddatlarda kiritilmaganligi yoki toʻliq kiritilmaganligi aniqlangan taqdirda, Agentlik va uning hududiy boshqarmalari tomonidan ikki kun ichida tegishli davlat tashkiloti shuningdek, davlat mulkidan foydalanib kelayotgan tashkilotlarga hisob obyektlari toʻgʻrisidagi maʼlumotlarni axborot tizimiga kiritish boʻyicha taqdimnoma yuboriladi. 14. Davlat tashkiloti yoxud davlat mulkidan tekin foydalanish huquqi asosida foydalanib kelayotgan tashkilot taqdimnoma kelib tushgan sanadan boshlab besh kun muddatda mavjud kamchiliklarni bartaraf etgan holda, axborot tizimidagi maʼlumotlarning toʻliqligini taʼminlashi shart. 15. Agentlik va uning hududiy boshqarmalari hech qanday toʻlovlarsiz elektron raqamli imzosi orqali tashkilotlarga axborot tizimidagi hisob obyektlari toʻgʻrisidagi maʼlumotlarni toʻldirish imkoniyatini yaratadi. 151. Davlat mulki oʻziga biriktirilgan (shu jumladan, tekin foydalanish huquqi asosida yoki boshqacha tartibda biriktirilgan) yuridik shaxslar qonunchilikda belgilangan tartibda ushbu mulkning idoraviy hisobi yuritilishi, uning inventarizatsiya qilinishi hamda qayta baholanishini taʼminlaydi. Bunda davlat mulkining idoraviy hisobini yuritish davlat mulkining haqiqatda mavjudligini va hisobga olinmagan davlat mulkini aniqlashga hamda keyinchalik uni tegishli davlat mulkini boshqarish subyektiga biriktirishga qaratilgan boʻlishi kerak. 16. Hisob obyektlari hisobot davrida hisobdan chiqarilgan taqdirda (sotish, ustav fondiga berish, davlat-xususiy sheriklikka berish, boshqa davlat tashkilotiga berish, buzish va boshqalar), tegishli davlat tashkiloti tomonidan obyekt haqidagi maʼlumotlar asoslari bilan birgalikda axborot tizimiga kiritiladi. 17. Axborot tizimiga maʼlumotlarning oʻz vaqtida, toʻliq va ishonchli tarzda kiritilishiga hamda ushbu Nizom talablariga rioya qilinishi hamda davlat mulklariga zarar yetkazilganligi, noqonuniy begonalashtirilganligi uchun davlat tashkiloti rahbariyati hamda ularning yuqori turuvchi organlari, shuningdek, davlat mulkidan foydalanib kelayotgan tashkilotlarning mansabdor shaxslari shaxsan masʼul hisoblanadilar. 18. Agar Agentlik va uning tegishli hududiy boshqarmasi taqdimnoma yuborgandan soʻng davlat tashkiloti, shuningdek, davlat mulkidan tekin foydalanish huquqi asosida foydalanib kelayotgan tashkilotlar tomonidan axborot tizimidagi tegishli hisob obyektlari toʻgʻrisidagi maʼlumotlarning toʻliqligi taʼminlanmagan taqdirda, ushbu davlat tashkilotilari mansabdor shaxslariga, shuningdek, davlat mulkidan tekin foydalanish huquqi asosida foydalanib kelayotgan yuridik shaxslar raxbarlariga nisbatan qonunchilik hujjatlarida belgilangan tartibda choralar koʻriladi. 19. Agentlikning hududiy boshqarmalari tomonidan joyiga chiqqan holda, hisob obyektlarining haqiqatda toʻgʻri kiritilganini oʻrganishi mumkin. 20. Oʻrganish jarayonida kiritilgan maʼlumotlar toʻliq tahlil qilinadi va aniqlangan foydalanilmasdan boʻsh turgan obyektlardan samarali foydalanish yuzasidan mazkur obyekt tegishli davlat tashkilotlaridan takliflar (sotish, ustav fondiga berish, davlat-xususiy sheriklikka berish, buzish va boshqalar) olinadi. 21. Ishlab chiqilgan takliflar belgilangan tartibda hisob obyektlari tegishli boʻlgan tashkilotning yuqori turuvchi tashkilotlari bilan kelishiladi (agar mavjud boʻlsa). 211. Davlat mulki reyestrining maʼlumotlaridan vakolatli davlat organlari tomonidan davlat mulkini boshqarish va uning yaxlitligini hamda but saqlanishini taʼminlash bilan bogʻliq qarorlarni qabul qilishda foydalaniladi. 212. Davlat mulki reyestrini yuritish davlat mulkini hisobga olish va axborotga oid maqsadlar uchun moʻljallangan hamda huquqni belgilovchi yoki huquqni tasdiqlovchi fakt boʻlib hisoblanmaydi. 22. Ushbu Nizom qoidalari qoʻllanishi bilan bogʻliq nizolar qonunchilik hujjatlarida belgilangan tartibda hal etiladi. 23. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. BosqichSubyektlarTadbirlarMuddat1-bosqichAdliya vazirligi,Milliy statistika qoʻmitasi, Depozitariy,Ichki ishlar vazirligi, “Davergeodezkadastr” qoʻmitasiDavlat aktivlarini boshqarish agentligining www.property.davaktiv.uz axborot tizimiga hisobobyektlari boʻyicha maʼlumotlarni kiritishHar chorakda, hisobot davridan keyingi oyning5-kuni 2-bosqichDavlat tashkilotlariOʻzlariga biriktirilgan hisob obyektlarini xatlovdan oʻtkazishDoimiy 3-bosqichDavlat tashkilotlariDavlat aktivlarini boshqarish agentligining www.property.davaktiv.uz axborot tizimiga tegishli maʼlumotlarni kiritishHar chorakda, hisobot davridan keyingi oyning 15-kuni 4-bosqichDavlat aktivlarini boshqarish agentligininghududiy boshqarmalari Davlat tashkilotlari tomonidan kiritilgan maʼlumotlarni koʻrib chiqishDoimiy 5-bosqichDavlat aktivlarini boshqarish agentligiva uning hududiy boshqarmalariMaʼlumotlar kiritilmaganligi va (yoki) toʻliq kiritilmaganligi holati yuzasidandavlat tashkilotlariga taqdimnoma kiritishHolat aniqlangan kundan2 kun ichida 6-bosqichDavlat tashkilotlariTaqdimnoma kelib tushgandan soʻng mavjud kamchiliklarni bartaraf etgan holda www.property.davaktiv.uz axborot tizimidagi maʼlumotlarning toʻliqligini taʼminlashTaqdimnoma kelib tushgan kundan eʼtiboran5 kun ichida 7-bosqichDavlat aktivlarini boshqarish agentligininghududiy boshqarmalariwww.property.davaktiv.uz axborot tizimiga kiritilgan maʼlumotlar asosida davlat mulkidan samarali foydalanish boʻyicha takliflar tayyorlashDoimiy 1. Ushbu Nizom Oʻzbekiston Respublikasining chet elda joylashgan davlat mulki obyektlarining hisobini yuritish hamda ularni boshqarish tartibini belgilaydi. 2. Mazkur Nizomda quyidagi asosiy tushunchalardan foydalaniladi: chet elda joylashgan davlat mulki obyektlari — davlat tashkilotlariga tegishli boʻlgan va chet elda joylashgan mol-mulklar, aksiyalar (ulushlar), nomoddiy boyliklar va intelektual mulklar; davlat mulki obyektlari balans saqlovchisi — chet elda mulki mavjud boʻlgan davlat korxonasi yoki tashkiloti; chet eldagi muassasa — Oʻzbekiston Respublikasining chet elda joylashgan diplomatik vakolatxonalari va konsullik muassasalari, shuningdek, Oʻzbekiston Respublikasining xalqaro tashkilotlar huzuridagi missiyalari va vakolatxonalari; chet elda joylashgan davlat mulki obyektlari reyestri — chet eldagi davlat mulki obyektlarining moddiy, moliyaviy va boshqa koʻrsatkichlari oʻz ichiga olgan maʼlumotlar bazasi; taqdimnoma — davlat mulki obyektlari balans saqlovchisi ushbu Nizom talablarini bajarmagan taqdirda, Agentlik tomonidan yozma ravishda taqdim etiladigan hujjat. 3. Davlat tashkilotlari qonunchilik hujjatlarida belgilangan tartibda chet elda joylashgan mulk egasi boʻlish huquqiga ega. Davlat tashkilotlari chet elda joylashgan obyektga nisbatan mulk huquqi vujudga kelgan taqdirda, Oʻzbekiston Respublikasi Davlat aktivlarini boshqarish agentligi (keyingi oʻrinlarda — Agentlik) tomonidan belgilanadigan shakldagi maʼlumotlarni 10 kun ichida Agentlikka taqdim etishlari shart. 4. Agentlik chet elda joylashgan davlat mulki obyektlarining saqlanishi yuzasidan monitoring olib borish va samarali boshqarilishini taʼminlash maqsadida, elektron dasturiy taʼminotdan foydalangan holda ularning reyestrini yuritadi. Agentlik davlat mulki obyektlari balans saqlovchisi bilan elektron maʼlumot almashish, shuningdek, vakolatli davlat organlari elektron tizimlari bilan integratsiyalashish boʻyicha tadbirlarni amalga oshirish orqali reyestrning tezkor va doimiy ravishda yangilab borilishini taʼminlaydi. 5. Chet elda joylashgan davlat mulki obyektlari reyestriga davlat mulki obyektlari joylashgan davlatning qonunchilik hujjatlariga muvofiq rasmiylashtirilib berilgan taqdirda, mulk huquqi vujudga kelgan davlat mulki obyektlari toʻgʻrisida maʼlumotlar kiritiladi. 6. Chet elda joylashgan madaniy meros obyektlarining hisobini yuritish va ulardan oqilona foydalanishni tashkil etish Madaniyat vazirligi huzuridagi Oʻzbekistonga oid xorijdagi madaniy boyliklarni tadqiq etish markazi tomonidan amalga oshiriladi. 7. Chet elda joylashgan davlat mulki obyektining balansda saqlovchilar Agentlikka u tomonidan belgilanadigan shakldagi maʼlumotlarni quyidagi muddatlarda taqdim etadi: chet elda joylashgan davlat mulki obyektining moddiy va moliyaviy koʻrsatkichlari oʻzgarganligi toʻgʻrisida — shunday oʻzgarish boʻlgan kundan boshlab oʻn kun ichida; chet elda joylashgan davlat mulki obyekti toʻgʻrisida — har yili, hisobot yili yakuni boʻyicha keyingi oyning 25 kunidan kechiktirmasdan. 8. Agentlik zarur hollarda chet eldagi tegishli muassasadan chet elda joylashgan davlat mulki obyekti toʻgʻrisida maʼlumot soʻrab olishga haqli. Chet eldagi muassasalar zarur maʼlumotlarning belgilangan muddatda tayyorlanishi va taqdim etilishini taʼminlashi zarur. 9. Chet elda joylashgan davlat mulki obyektlarning hisobini yuritish ushbu Nizomga ilovadagi sxemaga muvofiq amalga oshiriladi. 10. Chet elda joylashgan davlat mulki obyektlarini roʻyxatdan oʻtkazish, shuningdek, ularni boshqarish mulk joylashgan davlat qonunchilik hujjatlariga muvofiq amalga oshiriladi. 11. Chet elda joylashgan davlat mulki obyektlarini saqlash va operativ boshqarish ushbu mulkning balansda saqlovchisi tomonidan amalga oshiriladi. 12. Davlat mulki obyektining balansda saqlovchilari chet elda joylashgan davlat mulki obyektlarini ishonchli boshqaruvga, ijaraga, bir davlat tashkiloti tasarrufidan boshqa ikkinchi davlat tashkiloti tasarrufiga berishni Agentligining roziligi bilan davlat mulki obyekti joylashgan davlatning qonunchiligiga muvofiq amalga oshiriladi. 13. Chet elda joylashgan davlat mulki obyektining mulk huquqi aniqlanmagan va biror-bir davlat tashkilotiga biriktirib berilmagan boʻlsa, chet eldagi muassasa Oʻzbekiston Respublikasining mulk huquqini har tomonlama himoya qilinishini taʼminlashi shart. 14. Chet elda joylashgan davlat mulki obyektlaridan foydalanish samaradorligini oshirish maqsadida chet elda joylashgan korxonalarning moliyaviy-iqtisodiy koʻrsatkichlari, shuningdek, koʻchmas mulk obyektlari va mulkiy majmualarni saqlab turishning yakuniy moliyaviy natijalari oʻrganiladi va tahlil qilinadi: davlat mulki obyektining balansda saqlovchisi tomonidan — doimiy ravishda; Agentlik tomonidan — ushbu Nizomning 7-bandiga muvofiq davlat mulki obyektining balansda saqlovchisi tomonidan maʼlumotlar taqdim etilgandan keyin. 15. Chet elda joylashgan davlat mulki obyektining moddiy va moliyaviy koʻrsatkichlari barqaror boʻlmagan hollarda, Agentlik chet elda joylashgan davlat mulki obyektlari boʻyicha ushbu aktivlardan samarali foydalanish, shu jumladan sotish boʻyicha takliflar kiritish huquqiga ega. 16. Davlat mulki obyektining balansda saqlovchi ushbu Nizomning 7-bandiga muvofiq maʼlumotlarni taqdim qilmagan taqdirda, Agentlik tomonidan ikki kun ichida mazkur maʼlumotlarni taqdim etish boʻyicha taqdimnoma yuboriladi. 17. Davlat mulki obyektining balansda saqlovchi taqdimnoma kelib tushgan sanadan boshlab besh kun muddatda tegishli maʼlumotlar toʻliq taqdim etishini taʼminlashi shart. 18. Agentlik tomonidan taqdimnoma yuborgandan soʻng, davlat mulki obyektining balansda saqlovchi tomonidan tegishli munosabat bildirilmagan yoki maʼlumotlar toʻliq taqdim etilmagan taqdirda, davlat mulki obyektining balansda saqlovchisi rahbariga nisbatan qonunchilik hujjatlarida belgilangan tartibda choralar koʻriladi. 19. Chet elda joylashgan davlat mulki obyektlari ularning balansda saqlovchilari tomonidan davlat mulki obyektlari joylashgan davlat qonunchiligiga muvofiq yuridik va jismoniy shaxslarga ijaraga beriladi, qonunchilik hujjatlarida nazarda tutilgan hollar bundan mustasno. Balansda saqlovchi tomonidan ijaraga berilgan davlat mulki obyektlari toʻgʻrisida har chorakda hisobot choragidan keyingi oyning 10 kunigacha tegishli ravishda Oʻzbekiston Respublikasi Moliya vazirligiga hamda Agentlikka maʼlumot taqdim etadi. 20. Chet elda joylashgan davlat mulki obyektlarini ijaraga berishdan tushadigan mablagʻlar tegishli davlat mulki obyekti balans saqlovchisi hisobvaragʻiga yoʻnaltiriladi. 21. Chet elda joylashgan davlat mulki obyektlarini tasarruf etish, shu jumladan sotish toʻgʻrisidagi qarorlar Vazirlar Mahkamasi tomonidan Oʻzbekiston Respublikasi Prezidenti bilan kelishilgan holda qabul qilinadi. 22. Chet elda joylashgan davlat mulki obyektini sotish toʻgʻrisida qaror qabul qilingan taqdirda, mazkur jarayon ushbu mulk joylashgan davlatning qonunchiligiga zid boʻlmagan holatda, shunday turdagi bitimlarni amalga oshirishning xalqaro amaliyotiga muvofiq amalga oshiriladi. 23. Chet elda joylashgan davlat mulki obyektlarni sotishda ularni sotish bilan bogʻliq barcha tadbirlar professional tashkilotni jalb etgan holda amalga oshiriladi. Xizmatlar, shu jumladan sotilayotgan chet elda joylashgan davlat mulki obyektini baholash jarayonlari mulk joylashgan davlatning qonunchiligiga zid boʻlmagan taqdirda, xalqaro standartlarga muvofiq amalga oshiriladi. 24. Agentlik Oʻzbekiston Respublikasi Prezidenti yoki Oʻzbekiston Respublikasi Administratsiyasi roziligiga asosan chet elda joylashgan davlat mulki obyektlarini sotish uchun jalb qilinadigan baholovchilar, investitsiya vositachilari, maslahatchilar va boshqa tashkilotlar xizmatlaridan toʻgʻridan-toʻgʻri shartnoma tuzish yoʻli bilan foydalanishi mumkin. 25. Chet elda joylashgan davlat mulki obyektlarini sotishdan tushgan mablagʻlar Oʻzbekiston Respublikasi Prezidenti yoki Hukumat hujjatlarida boshqacha tartib belgilangan boʻlmasa, Agentlik tomonidan umumiy tartibda taqsimlanadi. 26. Chet eldagi muassasalar Oʻzbekiston Respublikasi mulkiy manfaatlarining huquqiy himoyasini taʼminlashda Oʻzbekiston Respublikasi Adliya vazirligi va davlat mulki obyektlari balansda saqlovchilariga koʻmaklashadi. 27. Maʼlumotlarning oʻz vaqtida va ishonchli taqdim etilishi, shuningdek, chet elda joylashgan davlat mulki obyektlarini samarali boshqarish, saqlash va maqsadli foydalanish uchun javobgarlik qonunchilik hujjatlariga muvofiq davlat mulki obyektlari balansda saqlovchlari rahbari zimmasiga yuklanadi. 28. Ushbu Nizom qoidalari qoʻllanishi bilan bogʻliq nizolar qonunchilik hujjatlarida belgilangan tartibda hal etiladi. 29. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqich Subyektlar Tadbirlar Muddat 1-bosqich Davlat mulki obyektlari balans saqlovchisi Chet elda joylashgan davlat mulki obyektlarini xatlovdan oʻtkazish Doimiy 2-bosqich Davlat mulki obyektlari balans saqlovchisi Davlat aktivlarini boshqarish agentligi tomonidan belgilanadigan shakldagi maʼlumotlarnikiritish Har yili, hisobot yili yakuni boʻyicha keyingi oyning 25-kuni 3-bosqich Davlat mulki obyektlari balans saqlovchisi Davlat aktivlarini boshqarish agentligiga chet elda joylashgan davlat mulki obyektining moddiy va moliyaviy koʻrsatkichlari oʻzgarganligi toʻgʻrisida maʼlumotlarni kiritish Oʻzgarish boʻlgan kundan boshlab oʻn kun ichida 4-bosqich Davlat aktivlarini boshqarish agentligi Davlat mulki obyektlari balans saqlovchisi tomonidan kiritilgan maʼlumotlarni koʻrib chiqish Doimiy 5-bosqich Davlat aktivlarini boshqarish agentligi Chet eldagi muassasadan chet elda joylashgan davlat mulki obyekti toʻgʻrisida maʼlumotlarni soʻrab olish Zaruratga koʻra 6-bosqich Davlat aktivlarini boshqarish agentligi Maʼlumotlar kiritilmaganligi va (yoki) toʻliq kiritilmaganligi holati yuzasidan davlat mulki obyektlari balans saqlovchisiga taqdimnoma kiritish Holat aniqlangan kundan2 kun ichida 7-bosqich Davlat mulki obyektlari balans saqlovchisi Tadimnoma kelib tushgandan soʻng mavjud kamchiliklarni bartaraf etgan holda Davlat aktivlarini boshqarish agentligiga maʼlumotlarni takroran kiritish Tadimnoma kelib tushgan kundan eʼtiboran 5 kun ichida 8-bosqich Davlat aktivlarini boshqarish agentligi Kiritilgan maʼlumotlar asosida davlat mulkidan samarali foydalanish boʻyicha takliflar tayyorlash Doimiy 1. Vazirlar Mahkamasining 2006-yil 16-oktabrdagi 215-son qarori (Oʻzbekiston Respublikasi QT, 2006-y., 10-son, 77-modda) bilan tasdiqlangan Davlat korxonalari toʻgʻrisidagi nizomning 17-bandida: ikkinchi xatboshidan “yoki garovga” soʻzlari chiqarib tashlansin; uchinchi xatboshi chiqarib tashlansin; toʻrtinchi — yettinchi xatboshilar tegishincha uchinchi — oltinchi xatboshilar deb hisoblansin. 2. Vazirlar Mahkamasining 2009-yil 31-dekabrdagi 343-son qarori (Oʻzbekiston Respublikasi QT, 2009-y., 12-son, 84-modda) bilan tasdiqlangan Budjet tashkilotlari va davlat unitar korxonalarining asosiy vositalarini hamda qurilishi tugallanmagan obyektlarini sotish, shuningdek ularni sotishdan tushgan pul mablagʻlarini taqsimlash tartibi toʻgʻrisidagi nizomda: a) 5-band quyidagi tahrirda bayon etilsin: “5. Budjet tashkilotlarining binolari va inshootlari (shu jumladan qurilishi tugallanmagan binolari va inshootlari) Oʻzbekiston Respublikasi Davlat aktivlarini boshqarish agentligi yoki uning hududiy boshqarmalari (keyingi oʻrinlarda — Davlat aktivlarini boshqarish agentligi) tomonidan xususiylashtirish tartibida sotiladi, ushbu Nizomning 6-bandida nazarda tutilgan holatlar bundan mustasno. Budjet tashkilotlarining qolgan asosiy vositalari budjet tashkilotlari tomonidan yuqori tashkilot bilan kelishgan holda, yuqori tashkilot boʻlmagan taqdirda — qonun hujjatlariga muvofiq mustaqil ravishda sotiladi, ushbu Nizomning 6-bandida nazarda tutilgan holatlar bundan mustasno. Budjet tashkilotlarining binolari va inshootlari (shu jumladan qurilishi tugallanmagan binolari va inshootlari), avtomototransport vositalari hamda boshqa asosiy vositalar qiymati baholash tashkilotlari tomonidan baholangandan keyin “E-IJRO AUKSION” yagona elektron savdo maydonchasida auksion savdolarda sotilishi kerak. Yuqori tashkilotning (mavjud boʻlganda) talabiga koʻra yoki budjet tashkilotlarining oʻz tashabbusi bilan asosiy vositalar, ushbu bandning birinchi xatboshida nazarda tutilgan holatlar bundan mustasno, asosiy vositalar qiymati baholash tashkilotlari tomonidan baholangandan keyin “E-IJRO AUKSION” yagona elektron savdo maydonchasida auksion savdolarda sotilishi mumkin”; b) 6-bandning ikkinchi xatboshisidagi “Oʻzbekiston Respublikasi Vazirlar Mahkamasining” soʻzlari “Oʻzbekiston Respublikasi Prezidentining” soʻzlari bilan almashtirilsin; v) 8-bandning toʻrtinchi xatboshisidagi “ommaviy savdolarda” degan soʻzlari “E-IJRO AUKSION” yagona elektron savdo maydonchasida auksion savdolarda” soʻzlari bilan almashtirilsin; g) 12-band quyidagi tahrirda bayon etilsin: “12. Davlat unitar korxonalarining binolari va inshootlari (shu jumladan qurilishi tugallanmagan binolari va inshootlari) Davlat aktivlarini boshqarish agentligi tomonidan xususiylashtirish tartibida sotiladi, ushbu Nizomning 13-bandida nazarda tutilgan holatlar bundan mustasno. Davlat unitar korxonalarining qolgan asosiy vositalari qonun hujjatlariga muvofiq muassis bilan kelishgan holda, davlat unitar korxonalari tomonidan mustaqil ravishda sotiladi. Davlat unitar korxonalarining binolari va inshootlari (shu jumladan qurilishi tugallanmagan binolari va inshootlari), avtomototransport vositalari hamda boshqa asosiy vositalar qiymati baholash tashkilotlari tomonidan baholangandan keyin “E-IJRO AUKSION” yagona elektron savdo maydonchasida auksion savdolarda sotilishi kerak. Muassisning talabiga koʻra yoki davlat unitar korxonalarining oʻz tashabbusi bilan koʻrsatib oʻtilgan asosiy vositalar, ushbu bandning birinchi xatboshida nazarda tutilgan holatlar bundan mustasno, qiymati baholash tashkilotlari tomonidan baholangandan keyin “E-IJRO AUKSION” yagona elektron savdo maydonchasida auksion savdolarda sotilishi mumkin”; d) 13-bandning ikkinchi xatboshisidagi “Oʻzbekiston Respublikasi Vazirlar Mahkamasining” soʻzlari “Oʻzbekiston Respublikasi Prezidentining” soʻzlari bilan almashtirilsin. 3. Vazirlar Mahkamasining 2017-yil 9-fevraldagi 66-son qarori (Oʻzbekiston Respublikasi QT, 2017-y., 2-son, 5-modda) bilan tasdiqlangan Tadbirkorlik subyektlarini davlat roʻyxatidan oʻtkazish tartibi toʻgʻrisidagi nizomga 5-ilovadagi “III. Muassislar toʻgʻrisidagi maʼlumotlar” pozitsiyasining 3-2-qatori quyidagi tahrirda bayon etilsin: “3-2. Muasssisning — yuridik shaxsning nomi:___________________ davlat ishtiroki mavjud ____ ; davlat ishtiroki mavjud emas ____”. 4. Vazirlar Mahkamasining 2017-yil 31-avgustdagi 683-son qarori (Oʻzbekiston Respublikasi QT, 36-son, 951-modda) bilan tasdiqlangan Avtomototransport vositalarini davlat roʻyxatidan oʻtkazish tartibi toʻgʻrisidagi nizomning 18-bandi yettinchi xatboshisi quyidagi tahrirda bayon etilsin: “Oʻzbekiston Respublikasi Davlat aktivlarini boshqarish agentligi huzuridagi “Elektron onlayn auksionlarni tashkil etish markazi” davlat unitar korxonasi tomonidan tashkil etilgan auksionlarda avtomototransport vositalariga ega boʻlishni tasdiqlovchi auksion natijalari toʻgʻrisidagi bayonnoma”.